विशेष संवाददाता, नई दिल्ली
दिल्ली सरकार अब कई और फील्ड के कलाकारों को सपोर्ट करते हुए उन्हें हर महीने मदद देगी। साथ ही, सरकार ने म्यूजिक, डांस, थिएटर को विस्तार देते हुए रैप, हिपहॉप जैसी आर्ट फॉर्म भी अपनी स्कॉलरशिप स्कीम में जोड़ी है।
दिल्ली सरकार के आर्ट, कल्चर और लैंग्वेजेज डिपार्टमेंट ने इस साल से तीन नए फील्ड में स्कॉलरशिप का ऐलान किया है। कम्यूनिटी आर्ट्स, विजुअल आर्ट्स और रिसर्च एंड आर्ट्स डिवलपमेंट फील्ड में सरकार एक साल की स्कॉलरशिप देगी। 4 हजार से 12 हजार रुपये मासिक की मदद कलाकारों को मिलेगी। इनके लिए कलाकार 10 सितंबर तक अप्लाई कर सकते हैं। सरकार ने आर्ट और कल्चर का बजट भी बढ़ाया है। डिप्टी सीएम और आर्ट-कल्चर मिनिस्टर मनीष सिसोदिया ने बताया, हमारा मकसद है कला को बढ़ावा देना और फंडिंग को इसके साथ जोड़ना।
नए फील्ड में कम्युनिटी आर्ट्स और विजुअल आर्ट्स के लिए 4000 रुपये की स्कॉलरशिप कलाकारों को मिलेगी। वहीं, रिसर्च एंड आर्ट्स डिवलपमेंट के लिए सरकार 12000 रुपये महीने की स्कॉलरशिप देगी। 18 से 40 साल तक के बीच के कलाकार इनके लिए 10 सितंबर तक अप्लाई कर सकते हैं। कम्यूनिटी और विजुअल आर्ट्स के लिए 10-10 और रिसर्च एंड आर्ट्स डिवेलपमेंट के लिए 5 सीटें हैं। स्कॉलरशिप के लिए फॉर्म साहित्य कला परिषद की वेबसाइट से डाउनलोड किया जा सकता है। स्कॉलरशिप देने के लिए एक एक्सपर्ट पैनल कलाकारों का चुनाव करेगा, जिन्हें फिर इंटरव्यू के लिए बुलाया जाएगा। इन कलाकारों को उस्ताद कलाकार ट्रेनिंग और गाइडेंस भी देंगे।
सरकार अभी डांस, म्यूजिक, थिएटर के लिए महीने के 4 हजार रुपये की स्कॉलरशिप देती है। सरकार ने म्यूजिक की सब-कैटिगरी भी बढ़ाई हैं। अब फोक, हिपहॉप, रैप जैसी कैटिगरी को भी स्कॉलरशिप स्कीम कवर करेगी। पहली बार सभी फील्ड में मिलाकर 10 सीटें फिजिकल तौर पर फिजिकल चैलेंज्ड कैंडिडेट के लिए भी हैं। इसी तरह, विजुअल आर्ट्स के अंदर पेंटिंग के अलावा वीडियो मेकिंग, फटॉग्रफी, डिजिटल आर्ट जैसी कैटिगरी भी आएंगी। स्कॉलरशिप की संख्या भी बढ़ाई गई है और बजट भी बढ़ाया गया है। डांस और म्यूजिक के लिए 15-15 और थिएटर के लिए 10 सीटें होती हैं।
hin_Deva hin_Deva hin_Deva hin_Deva hin_Deva